CELEX: 62014TN0342
Language: el
Date: 2014-05-19 00:00:00
Title: Υπόθεση T-342/14 P: Αναίρεση που άσκησε στις 19 Μαΐου 2014 ο CR κατά της αποφάσεως που εξέδωσε το Δικαστήριο Δημόσιας Διοίκησης στις 12 Μαρτίου 2014 στην υπόθεση F-128/12, CR κατά Κοινοβουλίου

7.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 212/42
            
         Αναίρεση που άσκησε στις 19 Μαΐου 2014 ο CR κατά της αποφάσεως που εξέδωσε το Δικαστήριο Δημόσιας Διοίκησης στις 12 Μαρτίου 2014 στην υπόθεση F-128/12, CR κατά Κοινοβουλίου
   (Υπόθεση T-342/14 P)
   2014/C 212/54
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: CR (Malling, Γαλλία) (εκπρόσωπος: A. Salerno, δικηγόρος)
   
      Αντίδικοι κατ’ αναίρεση: Ευρωπαϊκό Κοινοβούλιο και Συμβούλιο της Ευρωπαϊκής Ένωσης
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει την από 12 Μαρτίου 2014 απόφαση του Δικαστηρίου Δημόσιας Διοίκησης,
            
         
               —
            
            
               να επιλύσει το ίδιο την ένδικη διαφορά του αναιρεσείοντος με το Ευρωπαϊκό Κοινοβούλιο, αναιρώντας την απόφαση κατά της οποίας αυτός άσκησε προσφυγή ενώπιον του Δικαστηρίου Δημόσιας Διοίκησης, καθ’ ο μέρος τον υποχρέωσε να επιστρέψει το σύνολο των ποσών που του καταβλήθηκαν αχρεωστήτως ως οικογενειακά επιδόματα, ή
            
         
               —
            
            
               επικουρικώς, να αναπέμψει την υπόθεση ενώπιον του Δικαστηρίου Δημόσιας Διοίκησης,
            
         
               —
            
            
               να καταδικάσει το Ευρωπαϊκό Κοινοβούλιο στο σύνολο των εξόδων των δύο διαδικασιών.
            
         
      Λόγοι αναιρέσεως και κύρια επιχειρήματα
   
   Ο αναιρεσείων αμφισβητεί την απόρριψη της ενστάσεως ελλείψεως νομιμότητας βάσει του άρθρου 85, εδάφιο 2, δεύτερη περίοδος του κανονισμού υπηρεσιακής κατάστασης των υπαλλήλων της Ευρωπαϊκής Ένωσης. Προς στήριξη της αναιρέσεώς του, προβάλλει δύο λόγους αναιρέσεως.
   
               1.
            
            
               Ο πρώτος λόγος αφορά παραβίαση της αρχής της ασφάλειας δικαίου.
            
         
               2.
            
            
               Ο δεύτερος λόγος αφορά την έλλειψη απαντήσεως στο επιχείρημα του πρωτοδίκως προσφεύγοντος όσον αφορά τον δυσανάλογο χαρακτήρα της απουσίας χρονικού ορίου στην περίπτωση κατά την οποία η ΑΔΑ είναι σε θέση να αποδείξει ότι ο ενδιαφερόμενος παραπλάνησε εσκεμμένως τη διοίκηση, προκειμένου να του καταβληθεί το συγκεκριμένο ποσό.